मूलभूत NETFLIX श्रृंखला
यह धारावाहिक सत्य घटनाओं पर आधारित है।
नाटकीय रूपांतर हेतु चरित्र, नाम, व्यवसाय,
प्रसंग और कुछ स्थान व घटनायें कल्पित किए गए हैं।
किसी व्यक्ति के नाम, चरित्र या
इतिहास से समानता केवल संयोग होगा।
मुझे कुत्ते ज़्यादा पसंद हैं पर बिल्ली के साथ ऐसा नहीं होना चाहिए।
क्या तुमने यहाँ आने के बारे में किसी को कहा है?
किसी को विमान पर? किसी को रेस्तराँ में?
बिलकुल नहीं।
निज़ी बातें नहीं पूछता, पर क्या कभी तुम...
...वेश्याओं से मिले हो?
-"वेश्याएँ"? -हाँ।
मैं शादीशुदा हूँ।
सही बात।
मैं अपने जीवन में डीईए और पत्नी के सिवा मैं मेडेलिन में
कोलम्बियाई पुलिस से मिला हूँ।
नहीं, कैरियो भरोसेमंद है।
किसी ने तुम्हारे प्रमाणपत्र देखे हैं?
क्या अपना बटुआ कहीं छोड़ दिया?
पासपोर्ट।
यह बिल्ली तुम्हारे लिए कितनी महत्वपूर्ण है?
माफ़ करना?
किसी को पासपोर्ट दिया?
आप्रवासन से पफ़ के लिए कोशिश कर रहे थे।
-"पफ़"? -यार, मैंने इसका नाम नहीं रखा था।
तस्कर सूचनाओं के लिए हवाई अड्डों पर लोग रखते हैं।
मियामी से विदेशी के आगमन पर शक होगा ही।
इसी से तुम्हारी पहचान खुल गयी।
पर फ़िक्र मत करो। वे यही चाहते हैं।
शायद किसी ने तुम्हारे सिर पर इनाम रखा है पर कोई नहीं लेगा।
मेरे सिर पर इनाम?
यहाँ किसी भी डीईए की हत्या करने वाले को 350,000 अमेरिकी डॉलर का इनाम मिलता है,
लेकिन तुम किकी के कारण
सुरक्षित हो।
पेन्या जिस "किकी" का ज़िक्र कर रहा था
वह किकी कैमेरेना था,
एक डीईए एजेंट जो मैक्सिको में ग्वाडलाहारा कर्टेल की खोज में गया था।
किकी पकड़ा गया और प्रताड़ित किया गया।
उन्होंने उसकी टांगों की चमड़ी उधेड़ दी, हर अंग पर गोली दाग़ी,
जब तक मरा नहीं उसके सिर में बिजली का ड्रिल चलाया गया।
उन कमीनों ने क्या सोच रखा था?
वे अमेरिकी सरकार के किसी एजेंट को मारकर ऐसे ही बच निकलेंगे?
अमेरिकी सरकार का ख़ून खौल उठा। उन हरामियों को मार दिया गया।
वे लगातार बदमाशों का पीछा करते रहे, दुनिया के हर तस्कर को
संदेश मिला कि डीईए महाशक्तिशाली है।
किकी हमारे लिए मसीहा था।
एक संघीय एजेंट की मौत
उसने हमारे लिए अपनी जान दी।
कोनी को यह कहानी मत सुनाना।
नहीं सुनाऊँगा।
-परंतु तुम्हें भी यह नहीं भूलना चाहिए। -क्यों?
यह बिल्ली डीईए है।
मुझे पूरा यक़ीन है उसे इंसाफ़ मिलेगा।
एल एस्पेक्टाडोर आम आदमी का रॉबिन हुड
मेरा नाम हर जगह है।
अख़बारों में...
...पत्रिकाओं में।
हर कोई "आम आदमी के रॉबिन हुड" की चर्चा कर रहा है।
पाबलिटो, दुख है। काश मैं जानती कि...
मेरी जान, तुम्हें इसकी क़ीमत चुकानी पड़ेगी।
जो भी तुम चाहो, पाबलिटो।
जो भी मैं चाहूँ?
हाँ, मेरे सनम, जो भी तुम चाहो।
वाक़ई?
तो फिर...
कांग्रेस में जाने के लिए तुम मेरी मदद करो।
हाँ, पाबलो।
हाँ।
वे कुलीन लोग।
वे लोग, जो पूरी ज़िंदगी नहीं जानते
कि ग़रीबी में जीना क्या होता है।
मैं ग़रीब परिवार से हूँ, वलेरिया।
और मेरे पास उन सभी हरामियों से ज़्यादा पैसे हैं।
यदि कांग्रेस के लिए लड़ते हो, तो सबकी नज़र में चढ़ोगे, तुम निशाने पर आ जाओगे।
प्रेस की जांच होने पर "मैंने टैक्सी से पैसा कमाया" की बात ख़ारिज हो जायेगी।
पाबलो, तुम्हें एक पार्टी चाहिए जो तुम्हारा समर्थन करे।
तुम्हें एक सही राजनीतिक अभियान की ज़रूरत है।
मेरी जान, प्रेस को घूस देता हूँ।
और जहाँ तक राजनीतिक दल की बात है,
मुझे पक्का यक़ीन है मैं इनमें से किसी को ख़रीद सकता हूँ।
मैं अच्छा नहीं बनना चाहता।
मैं महान बनने जा रहा हूँ।
आम आदमी का रॉबिन हुड
राष्ट्रपति के चुनाव में नशीली दवा का कारोबारी। यह पागलपन था, है ना?
ख़ैर, कोलम्बिया में नहीं। '80 के दशक के बीच में नहीं।
वैसे कोलम्बियाई की नज़र में पाबलो नशीली दवा का कारोबारी न था।
वह एक विजेता था।
कोलम्बियाई सपनों का वर्तमान अवतार था।
ऐसा आदमी जो बिना कुछ लिए ही ग़रीबों के लिए मकान ख़रीदेगा।
पाबलो एस्कोबार का स्वागत यहाँ है शांति!
जहाँ तक पाबलो जानता था, राजनीतिक सफलता के मौक़े वहाँ थे...
पाबलो राष्ट्रपति
...और उसे सिर्फ़ उन तक पहुँचना भर था।
और ऐसा करने के लिए,
उसने वलेरिया वेलेज़ से फ़र्नांदो डूके से अपना परिचय करवाने को कहा।
डूके एक वकील और एक प्रचारक था जो नए उदारवादियों का प्रतिनिधित्व करता था,
एक दल जो जनता का प्रतिनिधि होने का दावा करती थी।
पाबलो!
मुझे टैक्सी का धंधा करना चाहिए।
-वलेरिया, तुम कैसी हो? -ठीक हूँ, धन्यवाद।
श्री डूके।
मुझे हासियेंडा नैपोलेस में आपका स्वागत करते हुए ख़ुशी हो रही है।
-आपसे मिलकर ख़ुशी हुई। -कृपया अंदर आइये।
पहले आप, वलेरिया।
बैठिए।
देखिये, मैं कोई अमीर आदमी नहीं हूँ। पैसे वाला ग़रीब आदमी हूँ।
इसी कारण से, मैं सोचता हूँ कि...
तो, लगता है मैं उन आम लोगों को समझता हूँ जिनका
प्रतिनिधित्व नया उदारवाद करना चाहता है।
पार्टी स्पष्ट रूप से जानना चाहती है कि आपके विचार क्या हैं, एस्कोबार साहब।
आपके धन कमाने के बारे में कई तरह की अफ़वाहें हैं।
आपकी संपत्ति के स्रोत के बारे में
मुझे गारंटी चाहिए।
और वलेरिया ने आपको बताया... मैं आपको कितना दान देने वाला हूँ?
-नहीं, नहीं... -मैं राजनीतिज्ञ नहीं हूँ।
मैं आपकी तरह सफल वकील नहीं हूँ। मैं ग़रीबी में पला हूँ... भाई।
मैं आपको दोबारा आश्वस्त करता हूँ कि आपको अपना हिस्सा मिल जायेगा।
-ऐसा बात नहीं है... -माना आपका हिस्सा दस फ़ीसदी है,
आपकी क़ीमत क्या होगी?
सिर्फ़ आपके लिए ही 300,000 डॉलर है।
क्या न्याय मंत्री के लिए यह रक़म पर्याप्त गारंटी है या नहीं?
-एकदम निश्चित रूप से। -तब सब ठीक है।
चलिये हम दरियाई घोड़ों को देखते हैं। आइये।
ब्लैकी।
पाबलो?
-और मेरा क्या होगा? -तुम्हारा क्या होगा?
मुझे मेरा हिस्सा नहीं मिलेगा?
नहीं, मेरी रानी। बात यह है कि...
...तुम प्यार के लिए यह कर रही हो, है न?
देखिए, मंत्री जी।
एस्कोबार ने स्कूल और अस्पताल खोले हैं।
उसने पूरे मेडेलिन में रोज़गार के साधन बनाये हैं।
लोग उसे चाहते हैं और वह लोगों का चाहता है।
और क़ानूनी नज़रिये से उसने अवैध स्रोतों से कुछ नहीं किया।
और फ़ोर्ब्स मैगज़ीन के अनुसार वह नशीली दवा का तस्कर है।
आप अमेरिकी साम्राज्यवादी दुष्प्रचार पर विश्वास कर रहे हैं?
यह देखिए।
ये संपत्तियों के दस्तावेज़ हैं।
देखिए।
कोलम्बिया और अमेरिका में भी उसकी सैकड़ों परिसंपत्तियाँ हैं।
इसके अलावा, इसका आपराधिक रिकार्ड भी नहीं है।
यदि होता, तो इसका प्रमाण भी होता।
तुम्हें कितना पैसा दे रहा है?
हमारी पार्टी के बारे में सोचता हूँ, मंत्रीजी।
एस्कोबार मिलियन डॉलर देने को तैयार है।
हायरो ओर्तेगा को हमने समर्थन दिया ताकि वह एंटिक्विया में प्रचार कर सकें।
एस्कोबार को उसका विकल्प बनने दिया जाये।
आपको क्या ज़्यादा पसंद है,
अफ़वाहें और कटाक्ष,
या कांग्रेस में कम प्रतिनिधित्व?
और बस ऐसे ही,
एक शरीफ़ आदमी ने बुरा होने दिया।
तुम उस कोम्यूना में नहीं लौट रही हो!
चाहते हो मैं अगले दो साल इस फ़्लैट में रहूँ?
हे भगवान, तुम चाहते हो।
तुम्हारी बिल्ली को मारकर मुझे चेतावनी दी गयी।
हमारी बिल्ली।
ठीक है, हमारी बिल्ली।
बस कुछ दिनों के लिए जब तक मामला शांत न हो
तुम मायामी चली जाओ तो कैसा होगा?
तुम उन्हें शांत करने वाले हो? अकेले ही कर लोगे, वाह।
मेरी बात सुनो। मैं मायामी लौटने को तैयार हूँ बशर्ते तुम भी लौटो।
-तुम इसके लिए तैयार हो? -मैं इस बात में हार नहीं मानने वाला!
धार्मिक सामुदायिक केंद्र
ठीक है। तुम्हें घर ले जाने के लिए इंतज़ार करूँगा।
इस माहौल में ख़ुद को छिपाना मुश्किल है।
सुरक्षा प्रहरी से लोगों का ध्यान और खींचेगा।
मेरा कहा मानने की कोशिश करो।
यदि तुम्हारी सुरक्षा की चिंता सताये तो काम नहीं कर पाऊँगा।
ए, कार ज़रा सड़क के किनारे खड़ी करना?
ज़रूरत पड़ने पर मैं चिल्लाऊँगी।
हैज़ा हेपेटाइटिस, मियादी बुखार, दस्त
-सुप्रभात, फ़ादर। -कोनी।
क्या, मुझे देखकर आप चौंक गये हैं?
हमारे अमेरिकी स्वयंसेवी हैं। वे आते हैं और चले जाते हैं।
ख़ैर, मैं तो आती रहूँगी।
एलिसा को देखकर चौंक गये,
एक कम्युनिस्ट एम-19 छापामार जो कोम्यूना में काम करती है?
इसलिए कि आप कोलम्बिया में लिबरेशन चर्च को नहीं जानते हैं।
और पुजारी... बेगुनाह है, ठीक?
ग़लत। वह उससे भी ज़्यादा कम्युनिस्ट है।
यह विदेशी महिला कौन है?
तुम्हारी जैसी भगवान की पुत्री है।
समझ गयी।
तो फिर, तुम यहाँ एक बिल्ली के लिए हो?
यह मामूली बिल्ली नहीं है। यह डीईए की विदेशी बिल्ली है।
-क्या कह रहा है? -बिल्ली के बारे में बता रहा हूँ।
और तुम चाहते हो मैं बिल्ली के हत्यारे का पता लगाऊँ।
यह तस्कर, सुआरेज़ का काम था। हम उसकी धमकी को हल्के से नहीं ले सकते।
तुम्हारा दोस्त ज़रा सनकी है।
स्पेनिश नहीं जानता, दोस्त। क्या कह रहे हो?
अंग्रेज़ी नहीं आती है।
सुआरेज़ के बारे में कुछ बताओ।
देखो, मेरे पास इतने लोग नहीं हैं
जो बिल्ली के बारे में सैकड़ों घंटे की बातचीत छानें।
यदि सूचना तस्करों के बारे में होती तो मेरे लोग रुचि लेते।
लेकिन उन्हें बिल्ली की परवाह नहीं।
-क्या कह रहा है? -यहाँ लोगों को बिल्ली पसंद नहीं।
तुम्हारी बातें समझ गया।
लेकिन यदि तुम बिल्ली के हत्यारे का पता लगाने के लिए
मेरे सारे लोगों को काम पर लगवाना चाहते हो,
तो और ख़र्च करना होगा।
वे बिल्ली को मारने घर में चोरी से घुसे।
शायद बोगोटा हवाईअड्डे पर उन लोगों ने उसे पहचान लिया था।
पता लगाओ।
-क्या यह एक डी-103 है? -हाँ।
समझने दो। इस पुलिसवाले को सूचना के लिए पैसे देकर,
-तुम रसीद लेते हो? -मुझे पैसे वापस मिल जाते हैं।
यह सज्जन हमारे देश में अमेरिकी दूतावास का एक कर्मचारी है,
और उसका मानना है कि तुमने उसकी निजी जानकारियाँ
कुछ अपराधियों को दे दी हैं।
यह सच नहीं है।
इन लोगों ने उसकी बिल्ली को मारा है।
शायद आपको नहीं पता,
परंतु जानवरों से क्रूरता संघीय अपराध है।
इसे मज़ाक़ समझते हो?
वे तुम्हारे खिलाफ़ औपचारिक आरोप लगा सकते हैं,
और तुम्हारी नौकरी जा सकती है।
तुमको नौकरी नहीं करनी है, सांतियागो?
हाँ, करनी है।
श्री मर्फ़ी, आप इन लोगों को पहचानते हैं?
तुमने मुझे हवाईअड्डे पर काफ़ी देर
बिठाये रखा ताकि तुम मेरे पासपोर्ट की नक़ल और स्कैन कर सको, है ना?
-क्या? -क्या मैं?
तुम दोनों पर अमेरिका के
संघीय एजेंट के ख़िलाफ़ साज़िश करने का आरोप है।
बिल्ली अमेरिकी सरकार के अधिकार क्षेत्र के तहत है।
और इसकी हत्या पुलिस कुत्ते की हत्या जैसी है।
यह बेतुका है।
देखिये, मैं एक कोलम्बियाई नागरिक हूँ,
और अच्छी तरह से जानता हूँ मेरा...
तुम उनका अपमान नहीं करोगे!
बात समझ में आयी?
यदि मैं मुँह खोलता हूँ, वे मुझे मार देंगे...
...मेरी पत्नी को मार देंगे।
उसको अपनी पत्नी के साथ समस्या है।
ख़ामोश!
-बेवक़ूफ़। -ठीक है, सज्जनों।
यह एकदम आसान है।
तुमने जिस आदमी को ये दस्तावेज़ भेजे हैं,
उसका फ़ोन नम्बर मुझे मिल जायेगा,
और मैं उसे बता सकता हूँ कि तुमने उस पर बिल्ली की हत्या आरोप लगाया।
कहो, कैसा रहेगा?
मैंने पासपोर्ट की एक प्रति भेजी है
उस आदमी को जिसे वे लोग...
"पॉइज़न" कहते हैं।
ठीक है, पॉइज़न।
तुम बोगोटा में फ़र्नांदो डूके के पास ये रुपये ले जाओगे।
और यह रहा पता।
सड़क पर वे तुम्हें रोकें, तो अफ़सर को सैल्यूट मारना
और उन्हें ज़रा घूस देकर आगे बढ़ जाना।
हिंसा नहीं होनी चाहिए।
और हर दो घंटे पर मुझे फ़ोन करोगे।
-ज़रूर, बॉस। आप जैसा कहते। -ठीक। गड़बड़ मत करना।
गड़बड़ मत करना!
-अच्छा और आसान। चुपके से जाओ। -समझ गया।
तुम कमबख़्त क्या कर रहे हो?
तैयारी कर रहा हूँ, ठीक?
तुम नेता से मिलने जा रहे हो, गुंडो से नहीं।
बॉस, क्या यह एक ही बात नहीं है?
नेता लोग आसानी से डर जाते हैं।
पिस्तौल तुम्हारे लिए काफ़ी है।
निकलो, फिर। निकलो, बेवक़ूफ़।
सीएनपी वायरटैप के अनुसार हत्यारे "पॉइज़न" को कहते सुना गया
कि वह आज दोपहर गाड़ी से बोगोटा जा रहा है।
किसलिए, हमें नहीं मालूम।
पर यदि एजेंट मर्फ़ी पर स्पष्ट ख़तरे पर क़दम नहीं उठाते हैं
तो ग़लत संदेश जायेगा।
पुलिस को पता है, तो उन्हें गिरफ़्तार करना चाहिए।
नहीं, यदि उन पर छोड़ देते हैं, काम बिगड़ जाएगा।
उनके विभाग में तस्करों के मुख़बिर हैं।
पेन्या का कहना है कि मेजर कैरियो को रास्ता रोकना होगा।
कैरियो भरोसेमंद हैं।
कोलम्बियाई पुलिस पर मेरा अधिकार नहीं है।
पूरे सम्मान से, ऐम्बैसडर, पर आप जानती हैं हम कहाँ हैं।
मोटी घूस देकर कुछ भी करवा सकते हैं।
राबर्टो रैमोस पॉइज़न
यह कहने के लिए क्षमा करें...
...पर यह सड़क अवरोध जैसा नहीं है, क्यों?
अगर अवरोध बहुत स्पष्ट होगा,
तो कोई पुलिस या राहगीर पाबलो को ख़बर दे सकता है, किसे पता।
इस देश में कोई कुछ गुप्त रख भी सकता है?
मैंने लगभग चार किलोमीटर दूर एक आदमी को रखा है।
वह हमें बतायेगा कब पॉइज़न आ रहा है।
तुम उससे सवाल पूछोगे? हमें तो चाहिए...
पॉइज़न ने मेरे तीन लोगों को मारा।
यदि उसे ज़िंदा पकड़ता हूँ, तुम उससे यहाँ पूछना।
फिर तुम लोगों को जाना होगा।
ए, रुको, 65?
पैसठ।
ए, भाई, यह बहुत है।
तुम्हें यक़ीन है?
मैंने हर कमीने की गिनती की है।
अच्छा!
ज़रूर, पर कल रात जो हुआ, क्या उसे गिन रहे हो?
यक़ीनन, वह संख्या 65 थी।
झूठ मत बोलो। वह मैं था जिसने उस समलिंगी को गोली मारी।
-बकवास। -बकवास नहीं,
उस नाटे आदमी को मारने वाला मैं ही था।
तुमने उस पर ज़मीन पर गिरने के बाद गोली चलायी...
-...मरने के बाद। -मैंने पहले गोली मारी।
अंदर आओ।
तुमने डीईए को पॉइज़न की ख़बर दी?
तो?
मैं अभी फ़ोन पर उनकी बातचीत सुन रहा हूँ,
और नशीली दवा की खेप नहीं है।
वे बोगोटा में तीन मिलियन डॉलर ले जा रहे हैं,
और यदि डीईए के लोग कार रोकते हैं,
पाबलो तुमसे भयंकर बदला लेगा।
तुम्हारे पास 65 नहीं है, पोई।
हाँ, मेरे पास है।
क्या कर रहा है, हरामी?
देख लो, 65 यार!
अब हमें कार धोनी पड़ेगी, यार!
हरामी कहीं का।
हाँ?
हाइ, पाबलो। अच्छी ख़बर है।
तुम्हें भारी नुक़सान से बचा रहा हूँ।
और मुझे कितना देना होगा?
दस प्रतिशत...
तीन लाख डॉलर।
-तुम्हें कैसे पता चला? -तुम्हारे आदमियों में एक से।
वह जो पॉइज़न है... बहुत बोलता है।
तुम्हें उसका फ़ोन ले लेना चाहिए।
पाँच प्रतिशत।
-संदिग्ध वाहन पहुँच रहा है। -ठीक है।
हमने देखकर पुष्टि की है। चार किलोमीटर दूर है।
-हैलो? -पॉइज़न?
कमीने बदज़ुबान फ़ौरन यहाँ लौट आओ!
-हाँ। मुझे खेद है, बॉस। -अभी!
हरामी पुलिस वालों ने मेरा फ़ोन टैप कर लिया है!
-ये कुत्ते। -तुम बहुत ज़्यादा बोलते हो, पॉइज़न।
पाबलो वाक़ई नाराज़ है।
मुँह बंद रखो, नहीं तो कभी भी 66 तक नहीं पहुँचोगे, सुनते हो?
ठीक है!
मैं इसे ख़त्म कर रहा हूँ। कोई नहीं आ रहा है।
यहाँ क्या हुआ है?
शायद पॉइज़न ने मुख़बिर को देख लिया है।
या फिर सुआरेज़ ने धोखा दिया।
यदि उसने किया, उसे बेहतर प्रस्ताव मिला होगा और वह बिल्ली नहीं थी।
उसे "आम आदमी का रॉबिन हुड" कहा गया है, परंतु वह उससे भी अधिक है।
उसे जनता की बहुत परवाह है।
हम सबकी।
अपनी संपत्ति के बारे में प्रश्न और संदेह टालने के लिए,
पाबलो एंटिओक्विया से पूर्व कांग्रेस-सदस्य,
हायरो ओर्टेगा के विकल्प के रूप में चुनाव लड़ा।
यह पहला मौक़ा था जब मुख्य प्रत्याशी से वैकल्पिक प्रत्याशी अधिक महत्वपूर्ण बना।
मैं थक गया हूँ...
इस देश को चलाने वाले ताक़तवर लोगों से।
यह ताक़तवर लोगों और ग़रीब, कमज़ोर लोगों की लड़ाई है।
और यह लड़ाई यहीं से शुरू होनी चाहिए!
ताक़त होने का मतलब ग़रीबों पर अत्याचार नहीं है।
यदि मैं चुना जाता हूँ...
यदि मेरा दोस्त, हायरो, चुना जाता है,
तो उन लोगों को मौक़ा मिलेगा
जिन्हें आज तक कुछ कहने का हक़ नहीं मिला।
भूखे लोगों को भोजन मिलेगा।
जो लोग पढ़ना चाहते हैं, उनको स्कूल मिलेगा।
और जिनके अपने सपने हैं
वे देखेंगे कि आपकी प्राप्ति की कोई सीमा नहीं है।
मुझमें, आपका दोस्त है, जो हमेशा आपके साथ रहा था,
जो आज का दोस्त है, कल का दोस्त था,
और कल का दोस्त भी रहेगा।
आप सबका बहुत-बहुत धन्यवाद।
-पाबलो! -बहुत-बहुत धन्यवाद।
मेरा दोस्त,
हायरो ओर्टेगा!
पाबलो!
आप सबका बहुत-बहुत धन्यवाद।
तुम अद्भुत थे, मेरी जान।
-वाक़ई? -हाँ।
बहुत अच्छा, पाबलो।
कुछ चीज़ों में सुधार कर सकते हैं पर हम उन पर काम करते रहेंगे।
ठीक है, जो तुम कहती हो।
-बधाई। -तुम्हारा बहुत धन्यवाद, वलेरिया।
बधाई, मैम।
मैं चलती हूँ।
हायरो ओर्टेगा को वोट देने का मतलब केवल पाबलो को ही वोट देना है!
ताता, क्या हो गया?
उस महिला को तुम्हारे हर क़दम
की ज़ानकारी देना क्यों ज़रूरी है?
तुम किसकी बात कर रही हो?
-वलेरिया वेलेज़। -मेरी जान...
ताता, वह अख़बार में काम करती है, एक रिपोर्टर जो ख़बरें देती है।
और इस वक़्त, मैं ही ख़बर हूँ।
जब तुम जीत जाओ, उस कमीनी के साथ संबंध मत रखना।
यहाँ आओ।
धीरे-धीरे चलो।
आ जाओ।
तुम भविष्य में इस देश के प्रथम महिला बनने वाली हो।
तो तुमको प्रेस के तमाम प्रश्नों को झेलने की आदत बनानी होगी।
वह महिला तुमसे नीचे दर्ज़े की है, पाबलो।
वह तुम्हें अपमानित करती है।
वलेरिया को लेकर परेशान मत हो।
पाबलो!
कार लाओ!
अस्पताल जाने के लिए कार लाओ, अभी!
तुमको पता है, पाबलो?
मुझे लगता है तुम चीज़ों को ग़लत ढंग से संभाल रहे हो।
तुम्हें अपने परिवार... और नशीली दवा के धंधे पर अधिक ध्यान देना चाहिए।
बात यह है, तुम राजनेता नहीं बन सकते।
कौन कहता है?
तुम लोगों का दिल जीतने के लिए चारों ओर इठलाते हुए
उन्हें चीज़ें नहीं बांट सकते।
हम... डकैत हैं।
यदि कांग्रेस का चुनाव लड़ना है, प्रयोगशालाओं को देखने के लिए किसी को रखो।
एस्कोबार जनाब?
आकर अपनी बेटी से मिलिये।
भगवान ने आपको लक्ष्मी रत्न दिया है, पाबलो।
कितनी सुंदर है।
पाबलो नियंत्रण से बाहर है।
मदर मैरी, यार।
तुम हमसे क्या चाहते हो?
पाबलो एस्कोबार को किसी बिगड़े हुए बच्चे की तरह
सज़ा नहीं दे सकते।
ओह, नहीं?
और क्यों नहीं?
उस धमकी से संभल कर रहो जो पूरी नहीं कर सको।
पता है वह क्या कर रहा है, है न?
कोलम्बियाई क़ानून के मुताबिक कांग्रेस सदस्य को पूरी छूट मिलती है।
तुम्हें लगता है वह हमें इस धंधे में छोड़कर ख़ुद की हिफ़ाज़त कर रहा है?
मुझे लगता है। वह सोचता है वह "आम आदमी का रॉबिन हुड" है।
तो हमें क्या करना चाहिए?
तो, हम अपना काम करें, मतपेटियाँ भर दें,
और बाद में, हम पाबलो को वाहवाही लेने दें
और जोखिम उठाने दें।
हम अपना कारोबार जारी रखें...
...हमेशा की तरह छिपे स्थानों में।
कार्लोस, लोग क्या कह रहे हैं?
मुझे लगता है वे परेशान हैं, है न?
उनमें राजनीतिक जागरूकता नहीं है, भाई।
कैसे उम्मीद रखते हो कि वे तुम्हारा उद्देश्य समझेंगे?
तुम मेरी बात समझ रहे हो, भाई।
मान लो...
...देश पर हमारा शासन हो।
सबको छूट मिलेगी, भाई।
हम, कार्लोस, लोगों के हैं।
मुझे तुम्हारे प्रभाव की ज़रूरत है,
उन्हें मेरे सही होने का यक़ीन दिलाने के लिए।
जीतने पर तुम्हें कोई सफ़ाई नहीं देनी है।
और यदि हारते हो, तो सफ़ाई देने के लिए कुछ भी नहीं है।
मुझे यह पसंद है।
-हिटलर ने यह कहा था। -गोली मारो।
हाँ।
उसने यह भी कहा कि किसी भी नेता को
कभी भी नहाने के कपड़े में फ़ोटो नहीं खिंचवाना चाहिए।
हाँ, उसने ऐसा ही कहा था।
और अगर मैं तुमसे कहूँ, कार्लोस,
मैं जो चाहता हूँ,
ईमानदारी से,
वह इस देश के ग़रीबों की मदद करना है,
मुझ पर यक़ीन करोगे या नहीं?
पाबलो ने अधिकतर चुनाव रैलियाँ
अपने चुनाव ज़िले के सबसे ग़रीब इलाक़ों में आयोजित कीं।
"निज़ी स्वार्थी देखने वाले" कुलीन वर्ग के ख़िलाफ़
लड़ाई में उसने ख़ुद को ग़रीबों और कमज़ोरों के पक्ष में खड़ा किया।
और किसी भी नेता की तरह,
उसने भी ढेर सारे वायदे किये।
फ़र्क़ महज़ इतना था
पाबलो के पास उन्हें पूरा करने के लिए
आदमी और पैसे थे।
यह सबको स्पष्ट लग रहा था कि पाबलो जीतने जा रहा है।
पाबलो!
केवल एक ही प्रश्न बचा था... उस बारे में क्या करना है।
गुस्तावो ने प्रयोगशालाएं छोड़ने का अपना वादा पूरा किया,
तो पाबलो ने कार्लोस लेहडर को ज़िम्मा दे दिया।
ज़र्मन दक्षता की विशेषताओं के साथ,
उसने प्रयोगशालाओं को नाज़ीलैंडिया बना दिया,
और महज़ दो महीने के कम समय में ही
उत्पादन 12 प्रतिशत बढ़ा।
गाचा और ओचोवा बंधुओं ने रुको और देखो का रवैया अपनाया,
वे बहस कर रहे थे कि चुनाव ख़त्म होने के बाद पाबलो कब और कैसे
अपने प्रमुख आदमी हायरो ओर्टेगा को हटायेगा।
ज्यों ही चुनाव परिणाम घोषित हो जायेंगे,
हायरो ओर्तेगा इस्तीफ़ा दे देगा।
मैं कहता हूँ वह मौत की तरफ़ भाग रहा है।
हमारे लिए, हममें एक तरह का मतभेद था।
हम कोलम्बिया को नशीली दवा का देश नहीं बनने दे सकते हैं।
ऐसा आदमी चाहिए जो साबित कर सके कि वह नशीली दवाओं का तस्कर है।
शुरू होने के पहले उसका प्रचार रोकना है।
कोई भी अधिकृत रूप से नहीं कहेगा।
मेरे पास एक बेहतर सुझाव है।
हम उसे जीतने देते हैं।
यदि उसे सुर्खियों में लाकर साबित करें कि वह तस्कर है,
तो शर्मिंदगी के कारण उसका देश क़दम उठायेगा।
पर पहले, हमें सबूत चाहिए था
कि पाबलो नशीली दवा का तस्कर है, जैसा कि हम जानते थे।
तो, हम सुआरेज़ से मिले,
और उसे बहुत सारे पैसे दिये।
पहले, उसने बताया कि '76 में तस्करी के लिए पाब्लो को गिरफ़्तार किया गया था,
और इसके बाद उसने उस सर्जेंट का नाम बताया जो हमें ये फ़ाइलें दे सकता था।
समस्या यह थी कि, सुआरेज़ डीईए और तस्करों दोनों के लिए काम करता था।
छियासठ।
बकवास। मैंने उसे पहले गोली मारी।
इसके बाद सुआरेज़ ने गिरफ़्तारी की ख़बर देने वाले पत्रकार,
और फिर पाबलो का बचाव करने वाले वकील,
और अंत में पाब्लो की गिरफ़्तारी वारंट पर दस्तख़त करने वाले जज का नाम बताया।
दमकल इकाई
हम बरमूडा त्रिभुज जैसे थे।
हमारे नज़दीक आते ही,
तुम ग़ायब हो जाते थे।
इस हरामी के बारे में हमें कुछ सबूत चाहिए।
यदि वह पकड़ा गया तो पुलिस फोटो होगा।
हाँ, ख़ैर, फ़ाइल गुम हो गयी है।
यदि कोई पुलिस फ़ोटो था तो वह भी ग़ायब हो चुका है।
यदि फ़ोटो था तो उसका निगेटिव भी है।
अंत में हमें समाधान मिल गया।
हमें बिना सुआरेज़ की मदद के बिना किसी का पता लगाना था,
और वह वही फ़ोटोग्राफ़र था
जिसने वर्षों पहले पाबलो का फ़ोटो लिया था।
हमें निगेटिव मिल गया और सुरक्षा के लिए उसे गवाह सुरक्षा में रख दिया।
जेल न्यायिक विभाग मेडेलिन
-आपके पास यह तस्वीर कब से है? -यह गोपनीय है।
मैं यहाँ क्या कर रहा हूँ?
अन्य देशों के चुनाव में दख़ल देने की अमेरिकी भूमिका नहीं है।
फिर एक बार, अमेरिकी हस्तक्षेप अनदेखा रह जाता है।
आपकी पार्टी ने एस्कोबार से घूस ली है।
किसी और से पहले मैं आपको बता देती हूँ।
हर किसी ने पैसा लिया।
वैसे, यह सब अमेरिकी पैसे हैं, तो आप इसे प्रेस के समक्ष क्यों नहीं ले जाती हैं?
इसे आपकी तरफ़ से आना होगा।
आप न्याय मंत्री हैं।
मतदान का दिन आ गया, निश्चित रूप से, यह भारी बहुमत था।
न्यू लिबरल पार्टी का उम्मीदवार था
जिसे समूचे एंटिओक्विया में सर्वाधिक मत मिले,
और उसका नाम हायरो ओर्टेगा था।
देवियों और सज्जनों,
मेरे मानसिक और शारीरिक
क्षमताओं का स्पष्ट उपयोग करते हुए
मैं आप लोगों को अवगत कराता हूँ कि
पारिवारिक और स्वास्थ्य संबंधी कारणों से गणतंत्रिक कांग्रेस की सीट से
मैंने इस्तीफ़ा देने का निर्णय लिया है।
लेकिन मुझे पूरा यक़ीन है
कि मेरे दोस्त पाबलो एमिलो एस्कोबार गैविरिया
हमारे सामाजिक और राजनीतिक विचारों को जारी रखेंगे,
क्योंकि पाबलो जनता की आवाज़ है।
-आपका बहुत धन्यवाद। -आपको भी धन्यवाद, हायरो।
मैं जी जान से कोशिश करूँगा।
आपका बहुत-बहुत धन्यवाद।
कल्पना करें कि आपका जन्म किसी ग़रीब परिवार में,
किसी ग़रीब शहर में,
किसी ग़रीब देश में हुआ था,
और जब आप महज़ 28 साल के थे,
आपके पास इतने रुपये हो गये आप गिनती तक नहीं कर सकते हैं।
आप क्या करेंगे?
अपने सपनों को साकार करेंगे।
समस्या है, कोई भी अपने सपनों को नियंत्रित नहीं कर सकता है।
ख़ासकर यदि आप पाबलो एस्कोबार हैं।
ख़ासकर जब आप कोलम्बिया में पले-बढ़े हैं।
कोलम्बिया में मायिक यथार्थवाद के पनपने का एक कारण था।
यह ऐसा देश है जहाँ सपने और यथार्थ का मिलन होता है...
...जहाँ, सपनों की ऊँची उड़ान में लोग आसमान को छू जाते हैं।
लेकिन मायिक यथार्थवाद की भी सीमाएं होती हैं।
कांग्रेस सदस्य एस्कोबार।
महोदय!
क्षमा करें।
मुझे शिष्टाचार से अवगत कराने की अनुमति दें।
आप बिना टाई पहने भवन में प्रवेश नहीं कर सकते हैं।
ठीक है।
-तुम्हारा नाम क्या है? -हुआन।
देखो, हुआन,
यह टाई मुझे दे दो।
-मेरी प्रेमिका ने दी थी। -वाक़ई?
हाँ।
ख़ैर, भविष्य में लोग इसी टाई के लिए उसकी चर्चा करेंगे।
-बहुत धन्यवाद, बेटा। -धन्यवाद महोदय।
-धन्यवाद। -ठीक है।
और आप जब सूरज के बहुत क़रीब जाते हैं...
आपके सपनों के पंख पिघल जाते हैं।
सुप्रभात।
सूचित किया जाता है कि कोरम हो गया और हमारा सत्र शुरू होता है।
न्याय मंत्री, रोड्रिगो लारा बोनिजा, आज यहाँ मौजूद हैं जो
सम्मानित कांग्रेस को संबोधित करेंगे।
मैं मंत्रीजी को संबोधित करने को कहता हूँ।
आपका बहुत-बहुत धन्यवाद।
हमारी राजनीतिक प्रक्रिया में
नशीली दवाओं के रुपये
"अवैध रुपये," के मसले पर
बहुत चर्चा हो चुकी है।
मुझ पर भी नशीली दवाओं के तस्करों से, जिन्होंने इस कक्ष को प्रभावित करने के लिए
घूस दी हैं, धन लेने का आरोप लगा है।
इस आरोप पर मैं दोष स्वीकार करता हूँ।
मेरे विचार से, सीधे भ्रष्टाचार के भयंकरतम पाप को नज़रअंदाज़ करना
उतना ही बड़ा पाप है।
हमारा राष्ट्र अंधों का है,
और हमारे अंधेपन के दौर में,
हमने अपने देश की बोली लगा दी है।
अब समय है कि हम अपनी आँखें खोलें और सच को देखें।
कांग्रेस सदस्य एस्कोबार,
आपने कहा था कि आपने अपनी अकूत संपत्ति टैक्सी कंपनी से बनायी है।
यह फ़ोटोग्राफ़ आपके दावे को ग़लत ठहराता है।
इसी कारण से, आपके इस्तीफ़े की मांग करता हूँ।
आपको इस सदन में स्वागत नहीं किया जाता है।
आप यहाँ के नहीं हैं।
तुम्हारा बहुत-बहुत धन्यवाद, हुआन। बहुत दयालु हो।
नशीली दवाओं के तस्कर की इच्छा
न केवल न्याय मंत्री का पतन था,
बल्कि उसके हितों की रक्षा के लिए सरकारी उपायों में बाधा डालना भी था।
उसके दो तरीक़े थे: घूस या गोली।
मैं जनता को सूचित करना चाहता हूँ कि
न्याय मंत्री को परसों प्रतिनिधि सभा में
लगाये गये अपने आरोपों के समर्थन में ठोस सबूत
देने के लिए 24 घंटे का समय दिया जाता है।
अन्यथा, मैं प्राधिकारियों और कोलम्बियाई न्याय प्रणाली के समक्ष
उन पर क़ानूनी तौर पर अभियोग लगाऊँगा।
पाबलो और उसके वकीलों ने लारा को बदनाम करने के लिए कड़ा क़ानूनी क़दम शुरू किया।
मैं कोलम्बियाई जनता के समक्ष विवाद नहीं कर रहा हूँ
और न ही मैं विवाद चाहता हूँ।
मैं शांति चाहता हूँ, मैंने हमेशा शांति का प्रचार किया है,
और कोलम्बियाई जनता की शांति
तथा समृद्धि की कामना की है।
यह महसूस करना महत्वपूर्ण है कि जब कांग्रेस के सदस्यों को
डराया या ख़रीदा जा सकता है,
हम कोलम्बिया में नशीली दवा की समस्या का आयाम स़ाफ तौर पर देखते हैं।
लेकिन लारा पीछे नहीं हटेंगे।
हर मौक़े पर उन्होंने नशीली दवा के तस्करों की निंदा की,
उनको भी चपेट में लिया जिन्हें हम गिरफ़्तार नहीं कर सकते थे।
उन्होंने पर्दाफाश़ किया कि देश की छह फ़ुटबाल टीमों का मालिकाना हक़
नशीली दवा के तस्करों के हाथ में था।
गाचा को अपनी टीम जिसका उपयुक्त उपनाम "द मिल्येनर्स" था,
छोड़ने को मज़बूर होना पड़ा।
लारा ने गाचा के बेड़े के 57 विमानों को उड़ान भरने की अनुमति नहीं दी।
उन्होंने पाबलो पर अफ़्रीका से हाथियों और ऊँटों के
अवैध आयात के लिए ज़ुर्माना भी लगाया।
नेपल्स चिड़ियाघर में स्वागत
और एक साहसी आदमी की कार्रवाई से,
पाबलो जान गया कि राष्ट्रपति बनने का उसका सपना टूट गया है।
अभी ईमानदार लोगों की ज़रूरत है,
लोग जो तस्करों के ख़िलाफ़ लड़ने में समर्थ हो, क्योंकि ये तस्कर
आराम से अपने हितों के आड़े आने वाले
किसी भी व्यक्ति या सरकारी संस्था को
घूस देते हैं या मार देते हैं।
रोड्रिगो लारा नशीली दवा के तस्करों के ख़िलाफ़ अपने रुख के कारण कोलम्बिया में
महत्वपूर्ण राजनीतिक हस्ती बन गये।
वे लगातार उनपर वार करते रहे।
ख़तरों के सामने उनकी बहादुरी ने उन्हें देश का सर्वाधिक वांछित व्यक्ति बना दिया।
उनकी सुरक्षा के लिए, उन्हें चेकोस्लोवाकिया का कोलम्बियाई राजदूत नियुक्त किया गया।
उन्हें दो हफ़्तों में देश छोड़ कर जाना था,
पर दो हफ़्तों में भी बहुत कुछ हो सकता था।
मेडेलिन कार्टेल ड्रग आका पाबलो एस्कोबार
मैं सोचता हूँ जब तक आप नहीं जाते हैं, इसे पहन लेना बेहतर होगा।
तुम ख़ुद को ज़िम्मेदार मानते हो, इसीलिए?
कुछ हद तक, हाँ, जनाब।
क्या आप घमंड में ये मान रहे हैं कि मेरी कार्रवाई में आपका कोई हाथ था?
कि मैंने अमेरिकी राजनीतिक उद्देश्यों के लिए अपना जीवन
और अपने परिवार का जीवन ख़तरों में डाला है?
मैं आश्वस्त करता हूँ, एजेंट मर्फ़ी, तस्वीर उपलब्ध कराने के सिवा
आपने कुछ भी नहीं किया है।
सार्वजनिक तौर पर बोलने का निर्णय मेरा था।
और आपको यह वास्कट पहनने की सलाह देता हूँ, जनाब।
अपनी कुशलता के लिए आपकी चिंता का
सम्मान करने के लिए यह वास्कट स्वीकार कर लूँगा।
लेकिन आपके कोलम्बिया में रहने के दौरान एक सुझाव देता हूँ।
और वह क्या है?
हम आपकी मदद स्वीकार करते हैं,
परंतु आपकी दया कभी भी नहीं।
जब यह ख़त्म होगा, कोलम्बियाई ही नायक होंगे और पीड़ित भी।
जॉन वेन का अस्तित्व सिर्फ़ हॉलीवुड में है।
बस इस वास्कट को पहन लें।
पाबलिटो।
हम जानते थे उस तबके के लोग तुम्हें स्वीकार नहीं करेंगे।
हरामी कुत्ते सब।
वो तुम्हें पाने लायक़ नहीं हैं, पाबलिटो।
यह ऐसी लड़ाई है जो तुम नहीं जीत सकते, भाई।
तुमको अपने परिवार और कारोबार के बारे में ज़्यादा सोचना है...
और सब बेतुके विचारों को हमेशा के लिए भूल जाओ।
मैं इसे संभाल लूँगा।
चूँकि मंत्री लारा और उनके साथियों ने
शातिर झूठ और बदनामी से मेरा रास्ता रोका है,
मैंने देश की कांग्रेस से इस्तीफ़े के निर्णय की घोषणा की है।
मैंने आम आदमी के प्रतिनिधि के तौर पर चुनाव लड़ा,
जिनकी कोई आवाज़ नहीं थी, उनके लिए आवाज़ उठायी,
लेकिन हमारे इतिहास में ऐसा बहुत हुआ है।
ताक़तवर लोगों ने मुझे ख़ामोश करने के लिए साज़िश रची।
मैंने अच्छा करने का सपना देखा था।
वे सपने ख़त्म हो चुके हैं।
पर वहम में मत रहना,
मैं चुप नही बैठूँगा।
मैं लड़ूँगा।
"उच्च वर्ग वाले" ग़लत हैं
अगर वे समझते हैं कि पाबलो एस्कोबार गैविरिया को हरा सकते हैं!
कोलम्बियाई इतिहास का महाकोश
आपका बहुत-बहुत धन्यवाद।
उसने वह नहीं पहना था।
कोई फ़र्क़ नहीं पड़ता।
हमारी रणनीति से एक अच्छा आदमी मारा गया।
यह पहली बार था कि मुझे अपने काम के प्रति अपराध बोध हुआ।
-और जहाँ तक सुआरेज़ की बात है... -ए।
दोनों पक्षों के लिए काम करके उसने इतना धन बना लिया,
उसने आभार के तौर पर डीईए को कुछ देकर हमें ख़ुश करने का निर्णय किया।
तुम्हारे दोस्त की पत्नी के लिए यह लाया हूँ।
-आशा है वह पसंद करेगी। -न, धन्यवाद।
साले कमीने सनकी, बेवक़ूफ़।
उप-शीर्षक अनुवादक: सुभाष चन्द्र विश्वास